ตลท. เผยชื่อ 5 หุ้นติด Cash Balance เริ่มวันนี้!
ตลท. จับ LIVE-LIVE-W2 เข้าข่ายมาตรการกำกับการซื้อขายระดับ 1 Cash Balance เริ่ม 20 ก.ค.-28 ส.ค.58 ส่วน PRECHA-SPA-TLUXE ให้ขยายช่วงดำเนินการมีผล 20 ก.ค.-7 ส.ค.58
20 ก.ค. 2558

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ระบุรายชื่อหลักทรัพย์ที่เข้าข่ายมาตรการกำกับการซื้อขาย ดังนี้
ระดับ 1 : Cash Balance
บริษัท ไลฟ์ อินคอร์ปอเรชั่น จำกัด (มหาชน) หรือ LIVE และใบสำคัญแสดงสิทธิในการจองซื้อหุ้นสามัญ ของบริษัท ไลฟ์ อินคอร์ปอเรชั่น จำกัด (มหาชน) ครั้งที่ 2 หรือ LIVE-W2 มีผลวันที่ 20 ก.ค. 2558 ถึง 28 ส.ค. 2558
ส่วนหลักทรัพย์ที่ให้ขยายช่วงดำเนินการได้แก่ บริษัท ปรีชากรุ๊ป จำกัด (มหาชน) หรือ PRECHA ,บริษัท สยามเวลเนสกรุ๊ป จำกัด (มหาชน) หรือ SPA และบริษัท ไทยลักซ์ เอ็นเตอร์ไพรส์ จำกัด (มหาชน) หรือ TLUXE มีผลวันที่ 20 ก.ค. 2558 ถึงวันที่ 7 ส.ค. 2558